LILL-MITĦNA TAR-RIĦ Ta' M. ANĠ. Ja mitħna, min kien waqqfek Mibruma u hekk qawwija, donnok sejra teħodha ma' rwiefen qerredija; nistħajlek xi kolonna, mafkar il-ġnus mgħoddija. Min jaf kemm dort ilventa faċċata ta' kull riħ, fejn dawrek l-għaqli sidek bla qatt ma kont tmerih; ix-xogħol issa temmejtu għalhekk qiegħda tistrieħ. Min jaf kemm rajt madwarek , fuq rashom, nies bil-qmuħ, telgħin jilhġu ma' l-għolja, donnhom f'reqqet ir-ruħ; li biex jistrieħu ftit, fuq ħajt kienu jqegħduh. Kemm rajt xkejjer bit-tgħam ġejjin fuq dahar il-ħmir, u qalbek bihom mgħaxxqa, ferħana trid ittir, għax int ħanina u bieżla bla għira, bla: tmaqdir. Kemm rajt beraq sajjetti, ifeqqgħu bla mistrieħl li kienu jiġu mxierka mal-ħabib tiegħek ir-riħ21 Kif jagħmlu l-ħbieb tad-dinja… kull tant juruk il-qiegħ… Kemm ħarsu lejk il-bdiewa mill-bogħod tal-għorfa tagħhom u fik raw l-omm ħanina li bieżla qed titmagħhom; ħarbitlek issa l-ħajja, għalhekk m'għadekx hawn magħhom. Ukoll l-għasafar ħielsa madwarek ġew bil-qtajja', għaliex fil-għaks tax-xtiewi fi ħdanek sabu l-ħajja; IL-MALTI għax inti tħobb lil għajrek bla tieqaf, u bla tgħaja. Għaliex, ja mitħna bieżla warrbitek il-bnedmin2l Għax sabet min jaqdiha bla riħ, malajr, f'kull ħin; bir-roti tal-azzar iduru ma' xulxin Iżd'int m'għandekx tinqered, għax inti ħdimt fis-sewwal Erġ' għolli 'l fuq dirgħajk ħa jduru b'dik il-ħlewwa, Tibżax; kulħadd jixtieq jarak iddur bla dnewwa. Dur, mitħna; dur, bla hedu W' urina l'għalkemm xiħa Int għadek tiflaħ taħdem, tinsab qawwija sħiħa, biex meta n-nies iżżurek tarak tassew sabiħa.